L'espectacle teatral ‘Tres’ arriba a la Casa Municipal de Cultura del Port de Sagunt
08 de gener 2021

![Imagen 1](/media/ro3cjqq1/99_mini_cartel.jpg)![Imagen 2](/media/0h5ncaaj/98_tres-1.jpg)

Dissabte que ve, 9 de gener, tindrà lloc la representació de l'obra teatral _Tres_ a la Casa Municipal de Cultura del Port de Sagunt. L'espectacle començarà a les 20 hores, és per a públic adult i tindrà una duració de 75 minuts. Serà en valencià, i amb aforament limitat. Les entrades tenen un cost de 7 euros i es poden comprar al web de [Servientradas​](https://www.servientradas.com/espectaculo/AYUNTAMIENTO_DE_SAGUNTO/6/tres.html). 

Esta obra de Saga Producciones està escrita per Juan Carlos Rubio. _Tres_ és una comèdia aparentment eixelebrada i excèntrica, en la qual, no obstant això, subjauen temes tan universals, humans i actuals com la por a la soledat permanent, la maduresa insatisfeta, els objectius i expectatives no complits i la redempció de tots estos traumes a través de l'amor i la cerca conjunta de la felicitat. Uns diàlegs sarcàstics, unes situacions rocambolesques que provoquen la riallada contínua i uns sorprenents girs de guió donen forma a una comèdia perfectament construïda, amb personatges tan esquizofrènics com entranyables i amb un ritme tan dinàmic com conscienciós, que no deixa una sola escena sense enganxar el públic. 

Estrenada en 2009, _Tres_ va ser una de les sensacions d’eixa temporada i ha acabat constituint-se en un autèntic clàssic de la comèdia espanyola a escala internacional. Saga Producciones la porta a l'escenari per primera vegada amb un elenc i equip creatiu i tècnic completament valencians. 

Protagonitzada per Carmen Higueras, Estela Muñoz i María Ruiz, com les tres amigues resoltes a omplir el buit de les seues vides, i Juanan Lucena com l'objectiu sexual que trien per a omplir-lo. La direcció és a càrrec de José Saiz, tot un clàssic de l'escena valenciana.

![](/media/neqid2vz/98_m_cartel.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-espectacle-teatral-tres-arriba-a-la-casa-municipal-de-cultura-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-espectacle-teatral-tres-arriba-a-la-casa-municipal-de-cultura-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-espectacle-teatral-tres-arriba-a-la-casa-municipal-de-cultura-del-port-de-sagunt/ "Linked In")
*   [](mailto:?body=https://aytosagunto.es/va/actualitat/l-espectacle-teatral-tres-arriba-a-la-casa-municipal-de-cultura-del-port-de-sagunt/)